CELEX: 32020R0004
Language: lv
Date: 2019-08-29 00:00:00
Title: Komisijas Deleģētā regula (ES) 2020/4 (2019. gada 29. augusts), ar ko groza Deleģēto regulu (ES) 2017/86, ar kuru izveido izmetumu plānu dažām bentiskajām zvejniecībām, kas darbojas Vidusjūrā

6.1.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 2/5
               
            
         KOMISIJAS DELEĢĒTĀ REGULA (ES) 2020/4
         (2019. gada 29. augusts),
         ar ko groza Deleģēto regulu (ES) 2017/86, ar kuru izveido izmetumu plānu dažām bentiskajām zvejniecībām, kas darbojas Vidusjūrā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 11. decembra Regulu (ES) Nr. 1380/2013 par kopējo zivsaimniecības politiku un ar ko groza Padomes Regulas (EK) Nr. 1954/2003 un (EK) Nr. 1224/2009 un atceļ Padomes Regulas (EK) Nr. 2371/2002 un (EK) Nr. 639/2004 un Padomes Lēmumu 2004/585/EK (1), un jo īpaši tās 15. panta 6. punktu un 18. panta 1. un 3. punktu,
         tā kā:
         
                     (1)
                  
                  
                     Regulas (ES) Nr. 1380/2013 mērķis ir pakāpeniski izskaust izmetumus Savienības zvejniecībās, ieviešot izkraušanas pienākumu attiecībā uz tādu sugu nozvejām, kurām noteikti nozvejas limiti, un Vidusjūrā arī tādu sugu nozvejām, kurām Eiropas Parlamenta un Padomes Regulas (ES) 2019/1241 (2) IX pielikumā ir noteikts minimālais izmērs.
                  
               
                     (2)
                  
                  
                     Saskaņā ar Regulas (ES) Nr. 1380/2013 15. panta 1. punkta d) apakšpunktu izkraušanas pienākumu attiecībā uz Vidusjūras bentisko [demersālo] zvejniecību galvenajām sugām piemēro vēlākais no 2017. gada 1. janvāra un visām pārējām sugām – vēlākais no 2019. gada 1. janvāra.
                  
               
                     (3)
                  
                  
                     Eiropas Parlamenta un Padomes Regula (ES) 2019/1022 (3) izveido daudzgadu plānu bentiskajām [demersālajām] zvejniecībām, kas darbojas Vidusjūras rietumu daļā. Francija, Itālija un Spānija ir iesniegušas kopīgu ieteikumu, kurā pieprasīts de minimis atbrīvojums nozvejām, kas gūtas ar grunts traļiem. Tomēr minētais pieprasījums attiecas uz trīspadsmit kopā iegūtu sugu grupu, no kurām tikai viena ietilpst daudzgadu plāna darbības jomā. Kopīgajā ieteikumā ir pieprasīts atbrīvojums arī pelaģisko sugu piezvejām, kas gūtas ar grunts traļiem. Tomēr minētais pieprasījums attiecas uz zvejniecībām, kas izmanto arī citus demersālos krājumus, nevis tikai daudzgadu plānā iekļautos krājumus.
                  
               
                     (4)
                  
                  
                     Daudzgadu plāni attiecībā uz Adrijas jūru un Vidusjūras dienvidaustrumu daļu līdz šim nav pieņemti.
                  
               
                     (5)
                  
                  
                     Lai īstenotu izkraušanas pienākumu, ar Regulas (ES) Nr. 1380/2013 15. panta 6. punktu Komisija ir pilnvarota pieņemt izmetumu plānus, kuru aptvertais laikposms nav ilgāks par trim gadiem un kurus var atjaunot kopumā vēl uz vienu trīs gadu laikposmu; šim nolūkam izmantojams deleģētais akts, kas pamatojas uz kopīgiem ieteikumiem, kurus ar attiecīgo konsultatīvo padomju palīdzību izstrādājušas dalībvalstis.
                  
               
                     (6)
                  
                  
                     Ievērojot trīs kopīgos ieteikumus, kurus Komisijai 2016. gadā iesniegušas vairākas dalībvalstis, kas ir tiešā veidā ieinteresētas Vidusjūras zvejniecību pārvaldībā (Grieķija, Spānija, Francija, Horvātija, Itālija, Kipra, Malta un Slovēnija), ar Komisijas Deleģēto regulu (ES) 2017/86 (4) tika izveidots izmetumu plāns dažām bentiskajām [demersālajām] zvejniecībām, kas darbojas Vidusjūrā, un tas ir piemērojams no 2017. gada 1. janvāra līdz 2019. gada 31. decembrim. Minētie trīs kopīgie ieteikumi attiecās uz Vidusjūras rietumu daļu, Adrijas jūru un Vidusjūras dienvidaustrumu daļu.
                  
               
                     (7)
                  
                  
                     Ņemot vērā kopīgos ieteikumus par Vidusjūras rietumu daļu, Adrijas jūru un Vidusjūras dienvidaustrumu daļu, kurus iesniegušas attiecīgās dalībvalstis, kas ir tiešā veidā ieinteresētas zvejniecību pārvaldībā, Deleģētā regula (ES) 2017/86 tika grozīta ar Komisijas Deleģēto regulu (ES) 2018/153 (5) un ar Komisijas Deleģēto regulu (ES) 2018/2036 (6).
                  
               
                     (8)
                  
                  
                     2019. gada maijā Francija, Itālija un Spānija pēc apspriešanās reģionālajā augsta līmeņa grupā Pescamed iesniedza Komisijai kopīgu ieteikumu par izmetumu plānu demersālajām zvejniecībām, kas darbojas Vidusjūras rietumu daļā.
                  
               
                     (9)
                  
                  
                     2019. gada maijā Kipra, Grieķija, Itālija un Malta pēc apspriešanās reģionālajā augsta līmeņa grupā Sudestmed iesniedza Komisijai kopīgu ieteikumu par izmetumu plānu demersālajām zvejniecībām, kas darbojas Vidusjūras dienvidaustrumu daļā.
                  
               
                     (10)
                  
                  
                     2019. gada maijā Horvātija, Itālija un Slovēnija pēc apspriešanās reģionālajā augsta līmeņa grupā Adriatica iesniedza Komisijai kopīgu ieteikumu par izmetumu plānu demersālajām zvejniecībām, kas darbojas Adrijas jūrā.
                  
               
                     (11)
                  
                  
                     Visus trīs kopīgos ieteikumus Zivsaimniecības zinātnes, tehnikas un ekonomikas komiteja (ZZTEK) novērtēja vasaras plenārsēdē, kas notika 2019. gada 1.–5. jūlijā (7).
                  
               
                     (12)
                  
                  
                     2019. gada jūlijā visas trīs dalībvalstu augsta līmeņa grupas iesniedza atjauninātus kopīgos ieteikumus, kas bija saskaņoti ar zinātniskajiem ieteikumiem.
                  
               
                     (13)
                  
                  
                     Atbilstoši Regulas (ES) Nr. 1380/2013 18. pantam Komisija ir ņēmusi vērā gan ZZTEK veikto novērtējumu, gan to, ka dalībvalstīm jānodrošina izkraušanas pienākuma pilnīga īstenošana.
                  
               
                     (14)
                  
                  
                     Atjauninātajā kopīgajā ieteikumā par Vidusjūras rietumu daļu ierosināts Regulas (ES) Nr. 1380/2013 15. panta 5. punkta b) apakšpunktā paredzēto izdzīvotības atbrīvojumu sarkanspuru pagelei (Pagellus bogaraveo), kas nozvejota ar āķiem un āķu rindām (LHP, LHM, LLS, LLD, LL, LTL, LX), piemērot līdz 2021. gada 31. decembrim. ZZTEK uzskatīja, ka 2018. gadā ir sniegti daži pierādījumi, kas pamato šo atbrīvojumu. Šo pieprasījumu pamato arī 2019. gadā sniegtie papildu dati. Tāpēc ir lietderīgi minētā atbrīvojuma piemērošanas termiņu pagarināt līdz 2021. gada 31. decembrim.
                  
               
                     (15)
                  
                  
                     Visos trijos atjauninātajos kopīgajos ieteikumos ierosināts izdzīvotības atbrīvojumu omāram (Homarus gammarus) un langustiem (Palinuridae), kas ar tīkliem (GNS, GN, GND, GNC, GTN, GTR, GEN) un ar zivju ķeramajiem groziem un krātiņveida lamatām (FPO, FIX) nozvejoti Vidusjūras rietumu daļā, Adrijas jūrā un Vidusjūras dienvidaustrumu daļā, piemērot līdz 2021. gada 31. decembrim. ZZTEK uzskatīja, ka papildu pierādījumu sniegšanai izmantotā metode ir stabila un izdzīvotības rādītājs ir augsts (64 %). Ņemot vērā iepriekš minēto, ir lietderīgi šo atbrīvojumu piemērošanas termiņu pagarināt līdz 2021. gada 31. decembrim.
                  
               
                     (16)
                  
                  
                     Atjauninātajā kopīgajā ieteikumā par Vidusjūras rietumu daļu ierosināts Regulas (ES) Nr. 1380/2013 15. panta 5. punkta c) apakšpunktā paredzēto de minimis atbrīvojumu piemērot attiecībā uz jūrasasari (labraku) (Dicentrarchus labrax), gredzenoto jūras plaudi (Diplodus annularis), asdeguna jūras plaudi (Diplodus puntazzo), balto jūras plaudi (Diplodus sargus), divsvītru jūras plaudi (Diplodus vulgaris), grūperiem (Epinephelus spp.), svītraino jūras plaudi (Lithognathus mormyrus), sudraboto pageli (Pagellus acarne), sarkanspuru pageli (Pagellus bogaraveo), parasto pageli (Pagellus erythrinus), parasto jūraskarūsu (Pagrus pagrus), poliprionu (Polyprion americanus), parasto jūrasmēli (Solea solea), zeltaino jūraskarūsu (Sparus aurata) un sārto dziļūdens garneli (Parapenaeus longirostris) – 2020. un 2021. gadā līdz 5 % no šo sugu gada kopējās nozvejas, kas gūta ar kuģiem, kuri izmanto grunts traļus (OTB, OTT, PTB, TBN, TBS, TB, OT, PT, TX), 2020. un 2021. gadā līdz 3 % no šo sugu (izņemot sārto dziļūdens garneli) gada kopējās nozvejas, kas gūta ar kuģiem, kuri izmanto žaunu tīklus un vairāksienu tīklus (GNS, GN, GND, GNC, GTN, GTR, GEN), un 2020. un 2021. gadā līdz 1 % no šo sugu (izņemot sarkanspuru pageli un sārto dziļūdens garneli) gada kopējās nozvejas, kas gūta ar kuģiem, kuri izmanto āķus un āķu rindas (LHP, LHM, LLS, LLD, LL, LTL, LX). ZZTEK uzskatīja, ka ir pierādījumi par izmaksu palielināšanos saistībā ar laiku, kas nepieciešams nozveju papildu manipulēšanai un šķirošanai uz kuģa. ZZTEK turklāt norādīja uz pierādījumiem par izmaksām, ko rada nevēlamu nozveju manipulēšana krastā, kas Vidusjūrā ir apgrūtināta, jo flote sastāv galvenokārt no nelieliem zvejas kuģiem, kuri izkrauj nozveju daudzās ostās, kas izkaisītas gar piekrasti. ZZTEK secināja – pierādījumi liecina, ka pat tad, ja izkrautās nevēlamās nozvejas varētu tikt pārdotas, mazo daudzumu un ļoti lielā izkraušanas vietu skaita dēļ savākšanas izmaksas būtu nesamērīgas.
                  
               
                     (17)
                  
                  
                     Atjauninātajā kopīgajā ieteikumā par Adrijas jūru ierosināts de minimis atbrīvojumu piemērot attiecībā uz jūrasasari (labraku) (Dicentrarchus labrax), gredzenoto jūras plaudi (Diplodus annularis), asdeguna jūras plaudi (Diplodus puntazzo), balto jūras plaudi (Diplodus sargus), divsvītru jūras plaudi (Diplodus vulgaris), grūperiem (Epinephelus spp.), svītraino jūras plaudi (Lithognathus mormyrus), sudraboto pageli (Pagellus acarne), sarkanspuru pageli (Pagellus bogaraveo), parasto pageli (Pagellus erythrinus), parasto jūraskarūsu (Pagrus pagrus), poliprionu (Polyprion americanus), zeltaino jūraskarūsu (Sparus aurata) un sārto dziļūdens garneli (Parapenaeus longirostris) – 2020. un 2021. gadā līdz 5 % no šo sugu gada kopējās nozvejas, kas gūta ar kuģiem, kuri izmanto grunts traļus (OTB, OTT, PTB, TBN, TBS, TB, OT, PT, TX), 2020. un 2021. gadā līdz 3 % no šo sugu (izņemot sārto dziļūdens garneli, bet ieskaitot parasto jūrasmēli) gada kopējās nozvejas, kas gūta ar kuģiem, kuri izmanto žaunu tīklus un vairāksienu tīklus (GNS, GN, GND, GNC, GTN, GTR, GEN), un 2020. un 2021. gadā līdz 1 % no šo sugu (izņemot sarkanspuru pageli un sārto dziļūdens garneli, bet ieskaitot parasto jūrasmēli) gada kopējās nozvejas, kas gūta ar kuģiem, kuri izmanto āķus un āķu rindas (LHP, LHM, LLS, LLD, LL, LTL, LX). ZZTEK uzskatīja, ka ir pierādījumi par izmaksu palielināšanos saistībā ar laiku, kas nepieciešams nozveju papildu manipulēšanai un šķirošanai uz kuģa. ZZTEK turklāt norādīja uz pierādījumiem par izmaksām, ko rada nevēlamu nozveju manipulēšana krastā, kas Vidusjūrā ir apgrūtināta, jo flote sastāv galvenokārt no nelieliem zvejas kuģiem, kuri izkrauj nozveju daudzās ostās, kas izkaisītas gar piekrasti. ZZTEK secināja – pierādījumi liecina, ka pat tad, ja izkrautās nevēlamās nozvejas varētu tikt pārdotas, mazo daudzumu un ļoti lielā izkraušanas vietu skaita dēļ savākšanas izmaksas būtu nesamērīgas.
                  
               
                     (18)
                  
                  
                     Atjauninātajā kopīgajā ieteikumā par Vidusjūras dienvidaustrumu daļu ierosināts de minimis atbrīvojumu piemērot attiecībā uz jūrasasari (labraku) (Dicentrarchus labrax), gredzenoto jūras plaudi (Diplodus annularis), asdeguna jūras plaudi (Diplodus puntazzo), balto jūras plaudi (Diplodus sargus), divsvītru jūras plaudi (Diplodus vulgaris), grūperiem (Epinephelus spp.), svītraino jūras plaudi (Lithognathus mormyrus), sudraboto pageli (Pagellus acarne), sarkanspuru pageli (Pagellus bogaraveo), parasto pageli (Pagellus erythrinus), parasto jūraskarūsu (Pagrus pagrus), poliprionu (Polyprion americanus), parasto jūrasmēli (Solea solea) un zeltaino jūraskarūsu (Sparus aurata) – 2020. un 2021. gadā līdz 5 % no šo sugu gada kopējās nozvejas, kas gūta ar kuģiem, kuri izmanto grunts traļus (OTB, OTT, PTB, TBN, TBS, TB, OT, PT, TX), 2020. un 2021. gadā līdz 3 % no šo sugu gada kopējās nozvejas, kas gūta ar kuģiem, kuri izmanto žaunu tīklus un vairāksienu tīklus (GNS, GN, GND, GNC, GTN, GTR, GEN) un 2020. un 2021. gadā līdz 1 % no šo sugu (izņemot sarkanspuru pageli, bet ieskaitot heku) gada kopējās nozvejas, kas gūta ar kuģiem, kuri izmanto āķus un āķu rindas (LHP, LHM, LLS, LLD, LL, LTL, LX). ZZTEK uzskatīja, ka ir pierādījumi par izmaksu palielināšanos saistībā ar laiku, kas nepieciešams nozveju papildu manipulēšanai un šķirošanai uz kuģa. ZZTEK turklāt norādīja uz pierādījumiem par izmaksām, ko rada nevēlamu nozveju manipulēšana krastā, kas Vidusjūrā ir apgrūtināta, jo flote sastāv galvenokārt no nelieliem zvejas kuģiem, kuri izkrauj nozveju daudzās ostās, kas izkaisītas gar piekrasti. ZZTEK secināja – pierādījumi liecina, ka pat tad, ja izkrautās nevēlamās nozvejas varētu tikt pārdotas, mazo daudzumu un ļoti lielā izkraušanas vietu skaita dēļ savākšanas izmaksas būtu nesamērīgas.
                  
               
                     (19)
                  
                  
                     ZZTEK norādīja arī, ka 16., 17. un 18. apsvērumā minētie atbrīvojumi aptver plašu sugu grupu ar dažādiem izmetumu rādītājiem, taču uzskatīja, ka, ņemot vērā attiecīgo zvejniecību sarežģītību, šāds plašs tvērums ir pareiza pieeja. Visbeidzot, ZZTEK uzskatīja, ka, nosakot individuālus de minimis atbrīvojumus, kas aptver vienu sugu, rastos daudz atsevišķu atbrīvojumu, ko būtu vienlīdz sarežģīti uzraudzīt. Ierosinātos atbrīvojumus piemēro tām sugu grupām, kas aptver pārējās sugas, kurām Regulas (ES) 2019/1241 IX pielikumā ir noteikts minimālais izmērs un uz kurām šajā posmā neattiecas nozvejas limiti; tāpēc Regulas (ES) Nr. 1380/2013 15. panta 8. un 9. punkts nav piemērojami. Turklāt minētās sugas tiek zvejotas vienlaikus un dažādos daudzumos, tādējādi apgrūtinot uz viena krājuma balstītas pieejas piemērošanu. Papildus tam šīs sugas tiek nozvejotas ar nelieliem zvejas kuģiem un izkrautas daudzās dažādās izkraušanas vietās, kuras izkaisītas gar piekrasti.
                  
               
                     (20)
                  
                  
                     Visos trijos atjauninātajos kopīgajos ieteikumos ierosināts piemērot de minimis atbrīvojumu attiecībā uz anšovu (Engraulis encrasicolus), sardīni (Sardina pilchardus), makrelēm (Scomber spp.) un stavridām (Trachurus spp.) – 2020. un 2021. gadā līdz 5 % no šo sugu gada kopējās piezvejas, kas Vidusjūras rietumu daļā, Adrijas jūrā un Vidusjūras dienvidaustrumu daļā gūta ar kuģiem, kuri izmanto grunts traļus (OTB, OTT, PTB, TBN, TBS, TB, OT, PT, TX). ZZTEK uzskatīja, ka ir pierādījumi par izmaksu palielināšanos saistībā ar laiku, kas nepieciešams nozveju papildu manipulēšanai un šķirošanai uz kuģa. ZZTEK turklāt norādīja uz pierādījumiem par izmaksām, ko rada nevēlamu nozveju manipulēšana krastā, kas Vidusjūrā ir sarežģīta. ZZTEK secināja – pierādījumi liecina, ka pat tad, ja izkrautās nevēlamās nozvejas varētu tikt pārdotas, mazo daudzumu un ļoti lielā izkraušanas vietu skaita dēļ savākšanas izmaksas būtu nesamērīgas.
                  
               
                     (21)
                  
                  
                     Ņemot vērā iepriekš minēto, ir lietderīgi 16., 17., 18. un 20. apsvērumā minētos de minimis atbrīvojumus piemērot līdz 2021. gada 31. decembrim, ievērojot kopīgajos ieteikumos ierosinātos procentuālos apjomus un nepārsniedzot Regulas (ES) Nr. 1380/2013 15. panta 1. punktā atļautos līmeņus.
                  
               
                     (22)
                  
                  
                     Visbeidzot, atjauninātajā kopīgajā ieteikumā par Vidusjūras dienvidaustrumu daļu ierosināts izmetumu plāna ģeogrāfisko tvērumu paplašināt, iekļaujot tajā 14., 21., 24., 26. un 27. ģeogrāfisko apakšapgabalu (ĢAA). ZZTEK norādīja uz šo ierosinājumu, taču nesniedza nekādus papildu komentārus. Tvēruma paplašināšana, aptverot visu Vidusjūras dienvidaustrumu baseinu, palielinās konsekvenci un ļaus labāk īstenot izkraušanas pienākumu. Tāpēc šāda ģeogrāfiskā tvēruma paplašināšana šķiet piemērota.
                  
               
                     (23)
                  
                  
                     Dalībvalstis no jauna ir apņēmušās palielināt zvejas rīku selektivitāti saskaņā ar pašreizējo pētniecisko programmu rezultātiem nolūkā samazināt un ierobežot nevēlamu nozveju un jo īpaši tādu īpatņu nozveju, kas ir mazāki par minimālo saglabāšanas references izmēru.
                  
               
                     (24)
                  
                  
                     Turklāt, lai samazinātu zivju mazuļu mirstību, dalībvalstis apņemas noteikt jaunus zivju mazuļu apgabalus.
                  
               
                     (25)
                  
                  
                     Saskaņā ar kopīgo ieteikumu par Vidusjūras rietumu daļu attiecīgās dalībvalstis veicina to, ka tiek izmantoti traļi, kuru āmis vai pagarinājuma daļa aprīkota ar T90 tipa linumu, kura acs izmērs ir 50 mm, un ka tiek turpināti zvejas reāllaika aizlieguma izmēģinājumi.
                  
               
                     (26)
                  
                  
                     Atjauninātajos kopīgajos ieteikumos ierosinātie pasākumi ir saskaņā ar Regulas (ES) Nr. 1380/2013 15. panta 4. punktu, 15. panta 5. punkta c) apakšpunktu un 18. panta 3. punktu, un tāpēc tos var iekļaut izmetumu plānā, kas izveidots ar Komisijas Deleģēto regulu (ES) 2017/86.
                  
               
                     (27)
                  
                  
                     
                        De minimis atbrīvojumi attiecībā uz mazajām pelaģiskajām sugām zvejniecībās, kas veic šo sugu specializēto zveju, ir noteikti Komisijas Deleģētajā regulā (ES) 2018/161 (8). Turpretī de minimis atbrīvojumi attiecībā uz mazo pelaģisko sugu piezvejām, kas gūtas demersālajās zvejniecībās, būtu jāiekļauj Deleģētajā regulā (ES) 2017/86.
                  
               
                     (28)
                  
                  
                     Tāpēc Komisijas Deleģētā regula (ES) 2017/86 būtu attiecīgi jāgroza.
                  
               
                     (29)
                  
                  
                     Šajā regulā paredzētie pasākumi tieši ietekmē Savienības kuģu zvejas sezonas plānošanu un saistītās saimnieciskās darbības, tāpēc šai regulai būtu jāstājas spēkā tūlīt pēc tās publicēšanas. Tā būtu jāpiemēro no 2020. gada 1. janvāra,
                  
               IR PIEŅĒMUSI ŠO REGULU.
         
            1. pants
            Deleģēto regulu (ES) 2017/86 groza šādi:
            
                        1)
                     
                     
                        regulas 2. panta e) punktu aizstāj ar šādu:
                        
                                    “e)
                                 
                                 
                                    “Vidusjūras dienvidaustrumu daļa” ir GFCM 14., 15., 16., 19., 20., 21., 22., 23., 24., 25., 26. un 27. ģeogrāfiskais apakšapgabals.”;
                                 
                              
                  
                        2)
                     
                     
                        regulas 3. panta 1. punkta g)–i) apakšpunktu aizstāj ar šādiem:
                        
                                    “g)
                                 
                                 
                                    sarkanspuru pagelei (Pagellus bogaraveo), kas ar āķiem un āķu rindām (LHP, LHM, LLS, LLD, LL, LTL, LX) nozvejota Vidusjūras rietumu daļā;
                                 
                              
                                    h)
                                 
                                 
                                    omāram (Homarus gammarus), kas ar tīkliem (GNS, GN, GND, GNC, GTN, GTR, GEN) un ar zivju ķeramajiem groziem un krātiņveida lamatām (FPO, FIX) nozvejots Vidusjūras rietumu daļā, Adrijas jūrā un Vidusjūras dienvidaustrumu daļā;
                                 
                              
                                    i)
                                 
                                 
                                    langustiem (Palinuridae), kas ar tīkliem (GNS, GN, GND, GNC, GTN, GTR, GEN) un ar zivju ķeramajiem groziem un krātiņveida lamatām (FPO, FIX) nozvejoti Vidusjūras rietumu daļā, Adrijas jūrā un Vidusjūras dienvidaustrumu daļā.”;
                                 
                              
                  
                        3)
                     
                     
                        regulas 4. panta 1. punkta a) apakšpunkta iii)–vi) punktu aizstāj ar šādiem:
                        
                                    “iii)
                                 
                                 
                                    attiecībā uz jūrasasari (labraku) (Dicentrarchus labrax), gredzenoto jūras plaudi (Diplodus annularis), asdeguna jūras plaudi (Diplodus puntazzo), balto jūras plaudi (Diplodus sargus), divsvītru jūras plaudi (Diplodus vulgaris), grūperiem (Epinephelus spp.), svītraino jūras plaudi (Lithognathus mormyrus), sudraboto pageli (Pagellus acarne), sarkanspuru pageli (Pagellus bogaraveo), parasto pageli (Pagellus erythrinus), parasto jūraskarūsu (Pagrus pagrus), poliprionu (Polyprion americanus), parasto jūrasmēli (Solea solea), zeltaino jūraskarūsu (Sparus aurata) un sārto dziļūdens garneli (Parapenaeus longirostris) – līdz 5 % no šo sugu gada kopējās nozvejas, kas gūta ar kuģiem, kuri izmanto grunts traļus;
                                 
                              
                                    iv)
                                 
                                 
                                    attiecībā uz jūrasasari (labraku) (Dicentrarchus labrax), gredzenoto jūras plaudi (Diplodus annularis), asdeguna jūras plaudi (Diplodus puntazzo), balto jūras plaudi (Diplodus sargus), divsvītru jūras plaudi (Diplodus vulgaris), grūperiem (Epinephelus spp.), svītraino jūras plaudi (Lithognathus mormyrus), sudraboto pageli (Pagellus acarne), sarkanspuru pageli (Pagellus bogaraveo), parasto pageli (Pagellus erythrinus), parasto jūraskarūsu (Pagrus pagrus), poliprionu (Polyprion americanus), parasto jūrasmēli (Solea solea) un zeltaino jūraskarūsu (Sparus aurata) – līdz 3 % no šo sugu gada kopējās nozvejas, kas gūta ar kuģiem, kuri izmanto žaunu tīklus un vairāksienu tīklus;
                                 
                              
                                    v)
                                 
                                 
                                    attiecībā uz jūrasasari (labraku) (Dicentrarchus labrax), gredzenoto jūras plaudi (Diplodus annularis), asdeguna jūras plaudi (Diplodus puntazzo), balto jūras plaudi (Diplodus sargus), divsvītru jūras plaudi (Diplodus vulgaris), grūperiem (Epinephelus spp.), svītraino jūras plaudi (Lithognathus mormyrus), sudraboto pageli (Pagellus acarne), parasto pageli (Pagellus erythrinus), parasto jūraskarūsu (Pagrus pagrus), poliprionu (Polyprion americanus), parasto jūrasmēli (Solea solea) un zeltaino jūraskarūsu (Sparus aurata) – līdz 1 % no šo sugu gada kopējās nozvejas, kas gūta ar kuģiem, kuri izmanto āķus un āķu rindas;
                                 
                              
                                    vi)
                                 
                                 
                                    attiecībā uz anšovu (Engraulis encrasicolus), sardīni (Sardina pilchardus), makrelēm (Scomber spp.) un stavridām (Trachurus spp.) – līdz 5 % no šo sugu gada kopējās piezvejas, kas gūta ar kuģiem, kuri izmanto grunts traļus;”;
                                 
                              
                  
                        4)
                     
                     
                        regulas 4. panta 1. punkta b) apakšpunkta v)–viii) punktu aizstāj ar šādiem:
                        
                                    “v)
                                 
                                 
                                    attiecībā uz jūrasasari (labraku) (Dicentrarchus labrax), gredzenoto jūras plaudi (Diplodus annularis), asdeguna jūras plaudi (Diplodus puntazzo), balto jūras plaudi (Diplodus sargus), divsvītru jūras plaudi (Diplodus vulgaris), grūperiem (Epinephelus spp.), svītraino jūras plaudi (Lithognathus mormyrus), sudraboto pageli (Pagellus acarne), sarkanspuru pageli (Pagellus bogaraveo), parasto pageli (Pagellus erythrinus), parasto jūraskarūsu (Pagrus pagrus), poliprionu (Polyprion americanus), zeltaino jūraskarūsu (Sparus aurata) un sārto dziļūdens garneli (Parapenaeus longirostris) – līdz 5 % no šo sugu gada kopējās nozvejas, kas gūta ar kuģiem, kuri izmanto grunts traļus;
                                 
                              
                                    vi)
                                 
                                 
                                    attiecībā uz jūrasasari (labraku) (Dicentrarchus labrax), gredzenoto jūras plaudi (Diplodus annularis), asdeguna jūras plaudi (Diplodus puntazzo), balto jūras plaudi (Diplodus sargus), divsvītru jūras plaudi (Diplodus vulgaris), grūperiem (Epinephelus spp.), svītraino jūras plaudi (Lithognathus mormyrus), sudraboto pageli (Pagellus acarne), sarkanspuru pageli (Pagellus bogaraveo), parasto pageli (Pagellus erythrinus), parasto jūraskarūsu (Pagrus pagrus), poliprionu (Polyprion americanus), parasto jūrasmēli (Solea solea) un zeltaino jūraskarūsu (Sparus aurata) – līdz 3 % no šo sugu gada kopējās nozvejas, kas gūta ar kuģiem, kuri izmanto žaunu tīklus un vairāksienu tīklus;
                                 
                              
                                    vii)
                                 
                                 
                                    attiecībā uz jūrasasari (labraku) (Dicentrarchus labrax), gredzenoto jūras plaudi (Diplodus annularis), asdeguna jūras plaudi (Diplodus puntazzo), balto jūras plaudi (Diplodus sargus), divsvītru jūras plaudi (Diplodus vulgaris), grūperiem (Epinephelus spp.), svītraino jūras plaudi (Lithognathus mormyrus), sudraboto pageli (Pagellus acarne), parasto pageli (Pagellus erythrinus), parasto jūraskarūsu (Pagrus pagrus), poliprionu (Polyprion americanus), parasto jūrasmēli (Solea solea) un zeltaino jūraskarūsu (Sparus aurata) – līdz 1 % no šo sugu gada kopējās nozvejas, kas gūta ar kuģiem, kuri izmanto āķus un āķu rindas;
                                 
                              
                                    viii)
                                 
                                 
                                    attiecībā uz anšovu (Engraulis encrasicolus), sardīni (Sardina pilchardus), makrelēm (Scomber spp.) un stavridām (Trachurus spp.) – līdz 5 % no šo sugu gada kopējās piezvejas, kas gūta ar kuģiem, kuri izmanto grunts traļus;”;
                                 
                              
                  
                        5)
                     
                     
                        regulas 4. panta 1. punkta c) apakšpunkta iv)–vii) punktu aizstāj ar šādiem:
                        
                                    “iv)
                                 
                                 
                                    attiecībā uz jūrasasari (labraku) (Dicentrarchus labrax), gredzenoto jūras plaudi (Diplodus annularis), asdeguna jūras plaudi (Diplodus puntazzo), balto jūras plaudi (Diplodus sargus), divsvītru jūras plaudi (Diplodus vulgaris), grūperiem (Epinephelus spp.), svītraino jūras plaudi (Lithognathus mormyrus), sudraboto pageli (Pagellus acarne), sarkanspuru pageli (Pagellus bogaraveo), parasto pageli (Pagellus erythrinus), parasto jūraskarūsu (Pagrus pagrus), poliprionu (Polyprion americanus), parasto jūrasmēli (Solea solea) un zeltaino jūraskarūsu (Sparus aurata) – līdz 5 % no šo sugu gada kopējās nozvejas, kas gūta ar kuģiem, kuri izmanto grunts traļus;
                                 
                              
                                    v)
                                 
                                 
                                    attiecībā uz jūrasasari (labraku) (Dicentrarchus labrax), gredzenoto jūras plaudi (Diplodus annularis), asdeguna jūras plaudi (Diplodus puntazzo), balto jūras plaudi (Diplodus sargus), divsvītru jūras plaudi (Diplodus vulgaris), grūperiem (Epinephelus spp.), svītraino jūras plaudi (Lithognathus mormyrus), sudraboto pageli (Pagellus acarne), sarkanspuru pageli (Pagellus bogaraveo), parasto pageli (Pagellus erythrinus), parasto jūraskarūsu (Pagrus pagrus), poliprionu (Polyprion americanus), parasto jūrasmēli (Solea solea) un zeltaino jūraskarūsu (Sparus aurata) – līdz 3 % no šo sugu gada kopējās nozvejas, kas gūta ar kuģiem, kuri izmanto žaunu tīklus un vairāksienu tīklus;
                                 
                              
                                    vi)
                                 
                                 
                                    attiecībā uz jūrasasari (labraku) (Dicentrarchus labrax), gredzenoto jūras plaudi (Diplodus annularis), asdeguna jūras plaudi (Diplodus puntazzo), balto jūras plaudi (Diplodus sargus), divsvītru jūras plaudi (Diplodus vulgaris), grūperiem (Epinephelus spp.), svītraino jūras plaudi (Lithognathus mormyrus), sudraboto pageli (Pagellus acarne), parasto pageli (Pagellus erythrinus), parasto jūraskarūsu (Pagrus pagrus), poliprionu (Polyprion americanus), parasto jūrasmēli (Solea solea), heku (Merluccius merluccius) un zeltaino jūraskarūsu (Sparus aurata) – līdz 1 % no šo sugu gada kopējās nozvejas, kas gūta ar kuģiem, kuri izmanto āķus un āķu rindas;
                                 
                              
                                    vii)
                                 
                                 
                                    attiecībā uz anšovu (Engraulis encrasicolus), sardīni (Sardina pilchardus), makrelēm (Scomber spp.) un stavridām (Trachurus spp.) – līdz 5 % no šo sugu gada kopējās piezvejas, kas gūta ar kuģiem, kuri izmanto grunts traļus.”
                                 
                              
                  
         
            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2020. gada 1. janvāra.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 29. augustā
            
               
                  Komisijas vārdā –
               
               
                  Priekšsēdētājs
               
               Jean-Claude JUNCKER
            
         
         
            (1)  OV L 354, 28.12.2013., 22. lpp.
         
         
            (2)  Eiropas Parlamenta un Padomes 2019. gada 20. jūnija Regula (ES) 2019/1241 par zvejas resursu saglabāšanu un jūras ekosistēmu aizsardzību ar tehniskiem pasākumiem un ar ko groza Padomes Regulas (EK) Nr. 1967/2006, (EK) Nr. 1224/2009 un Eiropas Parlamenta un Padomes Regulas (ES) Nr. 1380/2013, (ES) 2016/1139, (ES) 2018/973, (ES) 2019/472 un (ES) 2019/1022 un atceļ Padomes Regulas (EK) Nr. 894/97, (EK) Nr. 850/98, (EK) Nr. 2549/2000, (EK) Nr. 254/2002, (EK) Nr. 812/2004 un (EK) Nr. 2187/2005 (OV L 198, 25.7.2019., 105. lpp.).
         
            (3)  Eiropas Parlamenta un Padomes 2019. gada 20. jūnija Regula (ES) 2019/1022, ar kuru izveido daudzgadu plānu zvejniecībām, kas izmanto bentiskos krājumus Vidusjūras rietumu daļā, un ar kuru groza Regulu (ES) Nr. 508/2014 (OV L 172, 26.6.2019., 1. lpp.).
         
            (4)  Komisijas 2016. gada 20. oktobra Deleģētā regula (ES) 2017/86, ar kuru izveido izmetumu plānu dažām bentiskajām zvejniecībām, kas darbojas Vidusjūrā (OV L 14, 18.1.2017., 4. lpp.).
         
            (5)  Komisijas 2017. gada 23. oktobra Deleģētā regula (ES) 2018/153, ar ko groza Deleģēto regulu (ES) 2017/86, ar kuru izveido izmetumu plānu dažām bentiskajām zvejniecībām, kas darbojas Vidusjūrā (OV L 29, 1.2.2018., 1. lpp.).
         
            (6)  Komisijas 2018. gada 18. oktobra Deleģētā regula (ES) 2018/2036, ar ko groza Deleģēto regulu (ES) 2017/86, ar kuru izveido izmetumu plānu dažām bentiskajām zvejniecībām, kas darbojas Vidusjūrā (OV L 327, 21.12.2018., 27. lpp.).
         
            (7)  https://stecf.jrc.ec.europa.eu/plen1902
         
            (8)  Komisijas 2017. gada 23. oktobra Deleģētā regula (ES) 2018/161, ar kuru dažām mazo pelaģisko sugu zvejniecībām, kas darbojas Vidusjūrā, nosaka de minimis atbrīvojumu no izkraušanas pienākuma (OV L 30, 2.2.2018., 1. lpp.).